આ મંદિરની પ્રતિમા દેવતાઓ અને અસુરો દ્વારા કરવામાં આવેલ સાગર મંથનમાંથી નીકળેલ લક્ષ્મી સ્વરૂપના સાક્ષાત દર્શન છે. મોહિની સ્વરૂપ આ પ્રતિમામાં દેવીજી એક કળશને બંને હાથથી પકડીને રાખે છે તથા બંને હાથ માથાની ઉપર છે અને કળશમાં અમૃત ભરેલું છે જેને મેળવવા માટે લોકો તરસતા હોય છે. દેવીના આશીર્વાદ સ્વરૂપ અમૃત તેને જ પ્રાપ્ત થાય છે જે શ્રદ્ધા અને પૂરી નિષ્ઠા તથા ભક્તિ ભાવથી દેવીની પૂજા કરે છે.